**VMCC generalforsamling onsdag d. 21. Marts 2018 kl. 19:00 i klubhuset.**

1. Valg af dirigent: Tage Kragbak blev enstemmigt valgt og kunne berette at generalforsamlingen var rettidigt og lovligt indkaldt.
2. Bestyrelsens beretning ved formand Søren Nelleman:

Medlemstallet er stigende med nu 256 medlemmer. Er vokset støt og roligt siden 2012. MTB-afdelingen er den største gruppe. Vi er kendt for godt miljø, fantastisk stemning og gode arrangementer såsom ture ud af huset. Dertil skal nævnes gode og dygtige instruktører. Vi har medlemmer som spænder fra xc, trail og turkører til decideret hyggehold. I racerafdelingen er der også hygge og social samvær. Vi havde stor succes med racerlangtur sidste år og det gentages igen i år. Der har været afholdt raceropstartsmøde med godt fremmøde. Vi har et ønske om at der vil komme endnu flere til vores racertræning.

Ove berettede fra afdelingen for ”De alm. cykler” – Fremover bliver det afdelingen for hyggecykling. Der er oprettet en FB-gruppe som hedder ”Hyggecykling Vodskov” Der er flere som har fundet interesse for gruppen. Formålet med hyggecykling er selvfølgelig motion men også det sociale samvær er vigtigt. Afdelingen ledes kollektivt med Ove som ”tovholder”. Der cykles hver onsdag og søndag og ruten bliver bestemt fra gang til gang.

Jakob Mose fortalte om Ungdomsafdelingen: Indtil videre er træningen aflyst. Medlemmerne tæller børn fra 7 år op til 15 år. Der fokuseres på teknisk træning og sjov på cyklen og der trænes hver tirsdag og søndag. Der inddeles i 4 niveauer med 2 instruktører på hver hold. Jakob opfordrede flere til at hjælpe til i B&U-afdelingen. Afdelingen deltager i diverse løb, Ud af huset ture, sociale arrangementer og forsøger at deltage i resten af VMCC´s arrangementer f.eks. Halloween, juleafslutning osv. Ungdomsafdelingens medlemstal er stigende fra 22 i 2016 hvor vi startede op til 45 børn i 2017.

Teknikbanen: Vi har valgt at sælge pavillonerne. Så snart vi kan komme til at arbejde på teknikbanen igen vil der blive lavet bålplads og fitness redskaber. Der vil stadig blive arrangeret arbejdsdagen men vi laver ikke flere ting på teknikbanen. Vi er således snart klar til den officielle åbning efter maj.

Søren berettede om året der gik 2017. Det vidner om en rigtig aktiv klub med mange forskellige former for aktiviteter lige fra tur til Harzen, afholdelse af cykelløb, racerlangtur, foredrag til yoga og sommergrill.

Ideer for dette år: VoresPuls løb blev desværre aflyst pga sporets beskaffenhed. Vi satser på at afholde DGI-børneløb, spordage, racerlangtur i juli og andre gode arrangementer. Derudover skal teknikbanen laves færdig således at vi kan få afholdt den officielle indvielse af banen. På nuværende tidspunkt. Er der blot 3 medlemmer i aktivitetsudvalget. Der efterlyses flere som har lyst til at deltage i udvalget ellers bliver det svært at opretholde de arrangementer som vi har nu. Derudover er man selvfølgelig mere end velkommen til at komme med gode forslag til kommende aktiviteter i klubben.

Søren afrunder med at fortælle at han har valgt at stoppe i bestyrelsen og håber og tror at klubånden vil bestå fremadrettet og takker for godt samarbejde med bestyrelsen og alle sponsorer for støtte til klubben.

Beretningen er godkendt.

1. Forelæggelse af regnskab og godkendelse budget

Jesper gennemgik regnskabet for 2017 og fremlage budget for 2018. Vi har haft et lille underskud i 2017 – mindre end forventet. Vi forventer at underskuddet i 2018 vil kunne blive større idet vi har investeret i pavilloner og at der er usikkerhed grundet teknikbanen. Dog har vi med udgangen af 2017 stående 137.545,- kr. på kontoen.

Regnskab og budget blev godkendt.

1. Fastlæggelse af kontingent: Bestyrelsen foreslår at vi bibeholder kontingentet for racer og MTB på 350.- kr. og for alm. cykler og børn på 250.- kr.

Godkendt.

1. Valg af bestyrelsesmedlemmer og 2 suppleanter: Thomas ønsker genvalg og blev valgt. Søren Nellemann og Charlotte Mose Skov ønsker ikke genvalg. Heidi Torp Nielsen og Jacob Mose blev valgt som nye bestyrelsesmedlemmer.

Torben Gade blev valgt som 1. suppleant og Lene Mose blev valgt som 2. suppleant.

Jesper tog ordet og takkede de 2 bestyrelsesmedlemmer for arbejdet i klubben. Især skal nævnes Søren som har været med i bestyrelsen i rigtig mange år og har været en stor drivkraft i klubben både som alm. bestyrelsesmedlem og ikke mindst som en rigtig god aktiv og synlig formand.

1. Valg af revisor og suppleant: Charlie er valgt som revisor og Søren Holdensen som suppleant.
2. Indkomne forslag: Der er ikke indkommet nogle forslag.
3. Eventuelt:

Tage: En hilsen fra lodsejerne hvor Tage er formand for. Man udtrykte generelt at der er god opførsel i skoven men at der var stadig var enkelte lodsejer som engang imellem oplever uhensigtsmæssig kørsel i skoven. Men at det absolut ikke kan være VMCC´s medlemmer.

Der var ca. 40 medlemmer mødt op.

Referat skrevet af Charlotte